ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สนจ. 13 /2555เรื่อง การกําหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคําขอต่าง ๆ (ฉบับที่ 30 )\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้ข้อ ๑ ให้ยกเลิกความในข้อ 6/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 6/2552 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 19) ลงวันที่ 30 มีนาคม พ.ศ. 2552 และให้ใช้ความต่อไปนี้แทนข้อ ๖/๑ ค่าธรรมเนียมในการยื่นแบบแสดงรายการข้อมูลการเสนอขายหลักทรัพย์ประเภทหุ้นกู้ ตั๋วเงิน หรือพันธบัตร ให้คิดในอัตราดังนี้(1) กรณีการเสนอขายหุ้นกู้ระยะสั้น ตั๋วเงินระยะสั้น หรือพันธบัตรที่มีกําหนดเวลาไถ่ถอนไม่เกินสองร้อยเจ็ดสิบวัน ให้คิดในอัตราดังนี้ (ก) กรณีเป็นการเสนอขายเฉพาะหุ้นกู้ระยะสั้นหรือตั๋วเงินระยะสั้นในลักษณะที่จํากัดมูลค่าการเสนอขายโดยไม่เกินระยะเวลาและมูลค่าตามที่สํานักงานประกาศกําหนดตามมาตรา 66 ให้คิดในอัตรา 100,000 บาท สําหรับการเสนอขายหลักทรัพย์ดังกล่าวตามมูลค่าที่ได้รับอนุญาตนั้น (ข) กรณีเป็นการเสนอขายหุ้นกู้ระยะสั้น ตั๋วเงินระยะสั้น หรือพันธบัตรที่มีกําหนดเวลาไถ่ถอนไม่เกินสองร้อยเจ็ดสิบวัน ในกรณีทั่วไป ให้คิดในอัตราใดอัตราหนึ่งดังนี้ 1. รุ่นละ 10,000 บาท หรือ 2. ในกรณีเป็นการยื่นแบบแสดงรายการข้อมูลการเสนอขายหลักทรัพย์ในลักษณะเป็นโครงการ ให้คิดในอัตราปีละ 100,000 บาท สําหรับการยื่นแบบแสดงรายการข้อมูลการเสนอขายหลักทรัพย์ ที่ได้กระทําภายในหนึ่งปีปฏิทินที่ได้มีการชําระค่าธรรมเนียมเป็นรายปีดังกล่าว โดยไม่จํากัดจํานวนรุ่นของหลักทรัพย์ที่เสนอขาย แต่สูงสุดโครงการละไม่เกิน 200,000 บาท (ค) กรณีเป็นการเสนอขายหุ้นกู้ระยะสั้น ตั๋วเงินระยะสั้น หรือพันธบัตรต่างประเทศที่มีกําหนดเวลาไถ่ถอนไม่เกินสองร้อยเจ็ดสิบวันต่อผู้ลงทุนสถาบันหรือผู้ลงทุนรายใหญ่ ให้คิดในอัตราดังนี้ เว้นแต่เป็นการเสนอขายหุ้นกู้ซึ่งออกโดยสถาบันการเงินตามประกาศคณะกรรมการกํากับตลาดทุนว่าด้วยการเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพันซึ่งออกโดยสถาบันการเงิน ให้อยู่ภายใต้บังคับ (2)(ค)1. กรณีเป็นการยื่นแบบแสดงรายการข้อมูลการเสนอขายหุ้นกู้ระยะสั้นสกุลเงินตราต่างประเทศในประเทศไทย ให้คิดในอัตราปีละ 50,000 บาท สําหรับการยื่นแบบแสดงรายการข้อมูลการเสนอขายหุ้นกู้ระยะสั้นสกุลเงินตราต่างประเทศในประเทศไทย ที่ได้กระทําภายในหนึ่งปีนับแต่วันที่ได้มีการยื่นแบบแสดงรายการข้อมูลการเสนอขายหลักทรัพย์ดังกล่าว2. กรณีอื่นนอกจาก 1. ให้คิดในอัตรา 50,000 บาท สําหรับการยื่นแบบแสดงรายการข้อมูลการเสนอขายหลักทรัพย์ในแต่ละครั้ง (ง) กรณีเป็นการเสนอขายหุ้นกู้ระยะสั้นที่เสนอขายตามโครงการแปลงสินทรัพย์เป็นหลักทรัพย์ ให้คิดในอัตราดังนี้1. กรณีเป็นการเสนอขายในกรณีทั่วไป ให้คิดในอัตราร้อยละ 0.01 ของมูลค่าของหุ้นกู้ที่เสนอขายในแต่ละรุ่น แต่สูงสุดรุ่นละไม่เกิน 500,000 บาท ทั้งนี้ ในกรณีที่อัตราค่าธรรมเนียมที่คํานวณได้มีจํานวนน้อยกว่า 30,000 บาท ให้คิดค่าธรรมเนียมขั้นต่ําในอัตรา 30,000 บาท2. กรณีเป็นการเสนอขายต่อผู้ลงทุนสถาบันหรือผู้ลงทุนรายใหญ่ ให้คิดในอัตรารุ่นละ 50,000 บาท(2) กรณีเสนอขายหุ้นกู้หรือพันธบัตร ในกรณีอื่นใดนอกจากกรณีตาม (1) ให้คิดในอัตราดังนี้ (ก) หุ้นกู้หรือพันธบัตรที่เสนอขายในกรณีทั่วไป ให้คิดในอัตราร้อยละ 0.01 ของมูลค่าของหุ้นกู้หรือพันธบัตรที่เสนอขายในแต่ละรุ่น แต่สูงสุดรุ่นละไม่เกิน 500,000 บาท ทั้งนี้ ในกรณีที่อัตราค่าธรรมเนียมที่คํานวณได้มีจํานวนน้อยกว่า 30,000 บาท ให้คิดค่าธรรมเนียมขั้นต่ําในอัตรา 30,000 บาทในการคํานวณมูลค่าของหุ้นกู้หรือพันธบัตรที่เสนอขาย ให้ใช้ราคาเสนอขายหุ้นกู้หรือราคาเสนอขายพันธบัตรเป็นฐานในการคิดค่าธรรมเนียม (ข) หุ้นกู้ที่เสนอขายต่อผู้ลงทุนสถาบันหรือผู้ลงทุนรายใหญ่ ให้คิดในอัตรารุ่นละ 50,000 บาท (ค) หุ้นกู้ซึ่งออกโดยสถาบันการเงินตามประกาศคณะกรรมการกํากับตลาดทุนว่าด้วยการเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพันซึ่งออกโดยสถาบันการเงิน ให้คิดในอัตราร้อยละ 0.01 ของมูลค่าสูงสุดของหุ้นกู้ที่จะเสนอขายซึ่งระบุในแบบแสดงรายการข้อมูลการเสนอขายหลักทรัพย์ แต่สูงสุดไม่เกิน 500,000 บาท ทั้งนี้ ในกรณีที่อัตราค่าธรรมเนียมที่คํานวณได้มีจํานวนน้อยกว่า 30,000 บาท ให้คิดค่าธรรมเนียมขั้นต่ําในอัตรา 30,000 บาท (ง) พันธบัตรต่างประเทศที่เสนอขายต่อผู้ลงทุนสถาบันหรือผู้ลงทุนรายใหญ่ ให้คิดในอัตรารุ่นละ 50,000 บาท"ข้อ ๒ ให้ยกเลิกความใน (ค) ของ (1) ในข้อ 8 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 6/2552 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ (ฉบับที่ 19) ลงวันที่ 30 มีนาคม พ.ศ. 2552 และให้ใช้ความต่อไปนี้แทน"(ค) กรณีเป็นการเสนอขายหุ้นกู้หรือพันธบัตรตามข้อ 6/1(2)(ข) และ (ง)"ข้อ ๓ ประกาศนี้ให้ใช้บังคับตั้งแต่วันที่ 22 มิถุนายน พ.ศ. 2555 เป็นต้นไปผู้มีอํานาจลงนาม - ประกาศ ณ วันที่ 14 มิถุนายน พ.ศ. 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์